b'\n_START_ARTICLE_\nGeneralmajor (Avstro-Ogrska)\n_START_PARAGRAPH_\nGeneralmajor (izvirno nem\xc5\xa1ko Generalmajor, mad\xc5\xbearsko Vez\xc3\xa9r\xc5\x91rnagy; kratica GM) je bil najni\xc5\xbeji generalski \xc4\x8din v avstro-ogrski kopenski vojski; voja\xc5\xa1ki zdravniki so imeli enakovredni \xc4\x8din generalnega \xc5\xa1tabnega zdravnika (General-Stabsartz) in avditorjii \xc4\x8din general-avditorja (General-Auditor). V avstro-ogrski vojni mornarici mu je ustrezal \xc4\x8din kontraadmirala (Konteradmiral). Nadrejen je bil \xc4\x8dinu polkovnika in podrejen \xc4\x8dinu podmar\xc5\xa1ala._NEWLINE_Generalmajor je na\xc4\x8deloma poveljeval brigadi.\n_START_SECTION_\nZgodovina\n_START_PARAGRAPH_\nDo prve \xc4\x8detrtine je kot najni\xc5\xbeji generalski \xc4\x8din obstajal Generalwachtmeister (\xc5\xa1e pred tem pa Generalfeldwachmeister). Z reformo \xc4\x8dinovnega sistema je bil Oberstwachtmeister preimenovan v majorja in posledi\xc4\x8dno je nastal \xc4\x8din generalmajorja._NEWLINE_\xc4\x8cin (oz. vsi trije \xc4\x8dini) je spadal v 5. \xc4\x8dinovni razred (Rangklasse V.), kamor so spadali \xc5\xa1e naslednji uradni\xc5\xa1ki nazivi: dvorni svetovalec voja\xc5\xa1ki kancler njegovega veli\xc4\x8danstva (Hofrat Milit\xc3\xa4r Kanzlei Seiner Majest\xc3\xa4t), generalni intendant (Generalintendant), artilerijski generalin\xc5\xbeenir (Artillerie-Generalingenieur), general-gradbeni in\xc5\xbeenir (General-Bauingenieur), dvorni svetnik Voja\xc5\xa1ke veterinarske visoke \xc5\xa1ole (Hofrat der Milit\xc3\xa4r Tier\xc3\xa4rztlichen Hochschule), ministrski svetovalec (Ministerialrat) in general-svetovalec za vojno ekonomijo (Kriegswirtschafts-Generalrat).\n_START_SECTION_\nOznaka\n_START_PARAGRAPH_\nOznaka \xc4\x8dina je bila naovratna oznaka, sestavljane iz ene srebrne zvezde, pritrjene na en 33 mm \xc5\xa1iroko zlato vezano podlago.'